Ezzanie Jasny

Nur Ezzanie Sherazade binti Jasny (Jawi: نر عزاني شراذادي بنت جثني ;lahir 8 November 1999) atau lebih dikenali sebagai Ezzanie Jasny merupakan seorang pelakon dan model wanita Malaysia. Ezzanie Jasny mula mendapat perhatian di dalam bidang lakonan apabila beliau memegang watak utama sebagai Hattin Isabella menerusi drama Sayang Tak Dikenang.

Kehidupan peribadi 
Ezzanie Jasny atau nama sebenarnya Nur Ezzanie Sherazade binti Jasny merupakan anak bongsu daripada empat orang adik-beradik. Selesa dipanggil dengan nama sapaan Ezzanie, beliau membawa perwatakan yang ceria, mudah bergaul dan happy go lucky.

Kerjaya

Lakonan 
Beliau mula melibatkan diri di dalam bidang lakonan sebagai pelakon ekstra menerusi drama Cinta Nan Grata pada tahun 2019. Kemudiannya, beliau membintangi drama Kekasih Hati Mr Bodyguard dan Primadona Makyung Bedah sebagai pelakon pembantu. Beliau seterusnya ditawarkan menjadi pelakon utama di samping Fadlan Hazim dan Ruhainies menerusi drama Sayang Tak Dikenang arahan Feroz Kader.

Perniagaan 

Mula memasuki bidang perniagaan secara sambilan yang dilaksanakannya secara dalam talian, sejurus sahaja selepas tamat persekolahan. Beliau juga memiliki jenama perniagaan produk sendiri berkaitan dengan barangan kosmetik.

Filemografi

Drama

Rujukan